
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οργάνωση και Λειτουργία Ειδικών Λογαριασμών Πα¬ 
νεπιστημίων καιΤΕΙ σύμφωνα με το Ν. 2817/2000. 1 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου Δημοσίου Δικαίου «Οργανισμός 


Παιδικών και Βρεφονηπιακών Σταθμών Δήμου 

Ηγουμενίτσας Ν. Θεσπρωτίας. 2 

Σύσταση Νομικού Προσώπου Δημοσίου Δικαίου στο Δή¬ 
μο Ορμύλιας Ν. Χαλκιδικής με την επωνυμία «ΑΘΛΗ¬ 
ΤΙΚΟΣ ΟΡΓΑΝΙΣΜΟΣ ΔΗΜΟΥ ΟΡΜΥΛΙΑΣ». 3 


ΑΠΟΦΑΣΕΙ Σ 

Αριθ. Φ.35/10506/ΙΒ (1) 

Οργάνωση και Λειτουργία Ειδικών Λογαριασμών Πανεπι¬ 
στημίων καιΤΕΙ σύμφωνα με το Ν. 2817/2000. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το εδ. δ'τηςπαρ. 1 του άρθρου 15 του Ν. 2817/2000 
(ΦΕΚΑ'78). 

2. Το άρθρο 50 του Ν. 2413/96 (ΦΕΚΑ' 124). 

3. Την ΚΥΑ ΚΑ/679/22.8.96 (ΦΕΚ Β' 826). 

4. Το άρθρο 29α του Ν. 1558/85, όπως προστέθηκε με 
το άρθρο 27 του Ν. 2081/92 και τροποποιήθηκε με το άρ¬ 
θρο 1 παρ. 2ατου Ν. 2469/97. 

5. Την αριθ. 1100383/1330/Α0006/31.10.2001 (ΦΕΚ 
1485/Β/2001) απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών». 

5. Το γεγονός ότι από την παρούσα δεν προκαλείται δα¬ 
πάνη εις βάρος του κρατικού προϋπολογισμού, αποφασί¬ 
ζουμε: 

Άρθρο μόνο 

1. Οι κρατήσεις, με τις οποίες επιβαρύνονται οι αμοιβές 
των εδ. δ', ε', στ' και ζ' της παρ. 2 του άρθρου 2 του Ν. 


2530/97 των μελών ΔΕΠ των Πανεπιστημίων πλήρους 
απασχόλησης και οι αμοιβές των εδ. γ', δ', ε' και στ' της 
παρ. 2του άρθρου 8του Ν. 2530/97των μελών ΕΠ των ΤΕΙ 
πλήρους απασχόλησης, σύμφωνα με τις διατάξεις της 
παρ. 8 του άρθρου 2 και της παρ. 8 του άρθρου 8 του Ν. 
2530/97, όπως αυτές τροποποιήθηκαν από τις διατάξεις 
του εδαφίου α' της παρ. 1 του άρθρου 15 του Ν. 
2817/2000, αποτελούν έσοδα του «Ειδικού Λογαριασμού 
για την Αξιοποίηση Κονδυλίων του Ιδρύματος» και ει- 
σπράττονται μέσω αυτού. 

2. Η Επιτροπή Διαχείρισης του Ειδικού Λογαριασμού 
ορίζει το ποσοστό κράτησης που επιβάλλεται στις αμοι¬ 
βές των μελών ΔΕΠ των Πανεπιστημίων και ΕΠ των ΤΕΙ 
από χρηματοδοτούμενα ερευνητικά προγράμματα ή από 
ερευνητικά ινστιτούτα ή κέντρα υπό την εποπτεία της Γε¬ 
νικής Γραμματείας Έρευνας και Τεχνολογίας ή υπό την 
εποπτεία άλλων Υπουργείων ή από Ερευνητικά Πανεπι¬ 
στημιακά Ινστιτούτα υπό την εποπτεία ή τη συνεποπτεία 
του ΥΠΕΠΘ, κατάτα οριζόμενα στις διατάξεις της πρώτης 
περιόδου της παρ. 8 του άρθρου 2 και της αντίστοιχης πε¬ 
ριόδου της παρ. 8του άρθρου 8 του Ν. 2530/97, όπως αυ¬ 
τές τροποποιήθηκαν από τις διατάξεις του εδαφίου α'της 
παρ. 1 του άρθρου 15του Ν. 2817/2000. 

3. Η Επιτροπή Διαχείρισης του Ειδικού Λογαριασμού 
αποφασίζειτην υπαγωγή των αμοιβώντωνεδ. δ', ε', στ' και 
ζ'της παρ. 2 του άρθρου 2 του Ν. 2530/97 των μελών ΔΕΠ 
των Πανεπιστημίων πλήρους απασχόλησης και των αμοι¬ 
βώντωνεδ. γ', δ', ε'και στ'της παρ. 2 του άρθρου 8 του Ν. 
2530/97 των μελών ΕΠ των ΤΕΙ πλήρους απασχόλησης, 
στις κατηγορίες των ποσοστών κράτησης, που προβλέ- 
πονται στις διατάξεις της παρ. 8 του άρθρου 2 και της 
παρ. 8 του άρθρου 8 του Ν. 2530/97, όπως αυτές τροπο¬ 
ποιήθηκαν από τις διατάξεις του εδαφίου α'της παρ. 1 του 
άρθρου 15 του Ν. 2817/2000. 

4. Τα ποσοστά της παρ. 8 του άρθρου 2 και της παρ. 8 
του άρθρου 8 του Ν. 2530/97, όπως αυτά τροποποιήθη¬ 
καν από τις διατάξεις του εδαφίου α' της παρ. 1 του άρ¬ 
θρου 15του Ν. 2817/2000, επιβάλλονται επί των ακαθαρί¬ 
στων αμοιβώντων μελών ΔΕΠ των Πανεπιστημίων και των 
μελών ΕΠ των ΤΕΙ πλήρους απασχόλησης αντίστοιχα. Ει- 
δικώς, το ποσοστό από την άσκηση ελευθέριου επαγγέλ¬ 
ματος των ως άνω μελών που περιέρχεται στο οικείο Πα¬ 
νεπιστήμιο ή ΤΕΙ υπολογίζεται επί των ακαθαρίστων αμοι- 

βώντους,αφαιρουμένων επίτου ποσού αμοιβήςτουςτων 
δαπανών που προορίζονται για την προμήθεια αναλώσι¬ 
μων υλικών και για αγορά υπηρεσιών από τρίτους για λο¬ 
γαριασμό των πελατών τους, μη υπολογιζόμενων των δα¬ 
πανών για τη λειτουργία του γραφείου τους. Οι ανωτέρω 
δαπάνες που προορίζονται για την προμήθεια αναλώσι¬ 
μων υλικών και για αγορά υπηρεσιών από τρίτους για λο¬ 
γαριασμό των πελατών τους θα αποδεικνύονται με τα 
προβλεπόμενα από τον ΚΒΣ νόμιμα παραστατικά και δεν 
θα υπερβαίνουν το 35% επί των συνολικών ετήσιων εσό¬ 
δων από την άσκηση ελευθέριου επαγγέλματος. 

5. Η Επιτροπή Διαχείρισης του Ειδικού Λογαριασμού ει¬ 
σπράττει και καταβάλλει στα μέλη ΔΕΠ των Πανεπιστη¬ 
μίων και στα μέλη ΕΠ των ΤΕΙ πλήρους απασχόλησης τις 
αμοιβές των εδ. δ', ε', στ'καιζ'τηςπαρ. 2 του άρθρου 2 και 
των εδ. γ', δ', ε' και στ' της παρ. 2 του άρθρου 8 του Ν. 
2530/97, μετά την παρακράτηση του ανάλογου ποσοστού 
που περιέρχεται στο Ίδρυμα. 

6. Τα έσοδα από παροχή υπηρεσιώντων μελών ΔΕΠ των 
Πανεπιστημίων και ΕΠ των ΤΕΙ πλήρους απασχόλησης ει- 
σπράττονται από τον «Ειδικό Λογαριασμό για την Αξιο¬ 
ποίηση Κονδυλίων του Ιδρύματος», μέσω του μέλους 
ΔΕΠ των Πανεπιστημίων ή ΕΠ των ΤΕΙ πλήρους απασχό¬ 
λησης. Τα ως άνω μέλη θεωρούν στις ΔΟΥ που υπάγονται 
στοιχεία παροχής υπηρεσιών (Απόδειξη ή Τιμολόγιο) στα 
οποία, εκτός των οριζομένων από τις διατάξεις του ΚΒΣ, 
αναγράφονται επί πλέον τα στοιχεία του Πανεπιστημίου ή 
ΤΕΙ και του «Ειδικού Λογαριασμού για την Αξιοποίηση 
Κονδυλίων του Ιδρύματος». Τα στοιχεία παροχής υπηρε¬ 
σιών (Απόδειξη, Τιμολόγιο) εκδίδονται τουλάχιστον τρι¬ 
πλότυπα με την ένδειξη στο πρώτο «για τον πελάτη», στο 
δεύτερο «για τον Ειδικό Λογαριασμό για την Αξιοποίηση 
των Κονδυλίωντου Ιδρύματος» και στο τελευταίο «στέλε¬ 
χος». Απαραίτητη προϋπόθεση για τη θεώρηση των στοι¬ 
χείων αυτών κατά την ανωτέρω διαδικασία είναι η προ¬ 
σκόμιση από τα μέλη ΔΕΠ των Πανεπιστημίων ή ΕΠ των 
ΤΕΙ πλήρους απασχόλησης βεβαίωσης του οικείου «Ειδι¬ 
κού Λογαριασμού για την Αξιοποίηση Κονδυλίων του 
Ιδρύματος» στις αρμόδιες υπηρεσίες των ΔΟΥ που υπά¬ 
γονται. Σε περίπτωση μεταβολών στο καθεστώς των με¬ 
λών ΔΕΠ των Πανεπιστημίων ή ΕΠ των ΤΕΙ πλήρους απα¬ 
σχόλησης, οι υπηρεσίες «των Ειδικών Λογαριασμών για 
την Αξιοποίηση Κονδυλίων του Ιδρύματος» θα ενημερώ¬ 
νουν εγγράφως τις αρμόδιες ΔΟΥ. Τα μέλη ΔΕΠ των Πα¬ 
νεπιστημίων ή ΕΠ των ΤΕΙ πλήρους απασχόλησης δεν δι¬ 
καιούνται άλλων, εκτός των κατά τα ως άνω στοιχείων πα¬ 
ροχής υπηρεσιών. Από την ισχύ της παρούσης τα ως άνω 
μέλη υποχρεούνται να εκδώσουν νέα στοιχεία κατά τα ως 
άνω εκτεθέντα. Σε περίπτωση που μετά την ισχύ της πα¬ 
ρούσης και για χρονικό διάστημα δύο (2) μηνών από την 
δημοσίευσή της εκδοθούν από τα ως άνω μέλη προϋπάρ- 
χοντα στοιχεία παροχής υπηρεσιών, οφείλονται τα προα- 
ναφερόμενα ποσά κράτησης προς τον «Ειδικό Λογαρια¬ 
σμό για την Αξιοποίηση Κονδυλίωντου Ιδρύματος». Μετά 
την πάροδο της ως άνω προθεσμίας απαγορεύεται η χρή¬ 
ση των προϋπαρχόντων στοιχείων παροχής υπηρεσιών 
από τα μέλη ΔΕΠ των Πανεπιστημίων ή ΕΠ των ΤΕΙ πλή¬ 
ρους απασχόλησης. 

7.0 χρόνος απόδοσης στον «Ειδικό Λογαριασμό για την 
Αξιοποίηση Κονδυλίων του Ιδρύματος» του ποσοστού 
κρατήσεων, που προβλέπεται από τις διατάξεις της παρ. 


8 του άρθρου 2 και της παρ. 8 του άρθρου 8 του Ν. 
2530/97 όπως αυτές τροποποιήθηκαν από τις διατάξεις 
του εδαφίου α' της παρ. 1 του άρθρου 15 του Ν. 
2817/2000, επί των αμοιβών των εδ. δ', ε', στ' και ζ' της 
παρ. 2 του άρθρου 2 του Ν. 2530/97 των μελών ΔΕΠ των 
Πανεπιστημίων πλήρους απασχόλησης και επί των αμοι- 
βώντωνεδ. γ', δ', ε' και στ'της παρ. 2 του άρθρου 8 του Ν. 
2530/97 των μελών ΕΠ των ΤΕΙ πλήρους απασχόλησης, 
καθορίζεται με απόφαση της Επιτροπής Διαχείρισης του 
Ειδικού Λογαριασμού, λαμβανομένων υπόψη του ύψους 
των αμοιβών και των φορολογικών υποχρεώσεων των με¬ 
λών ΔΕΠ των Πανεπιστημίων και ΕΠ των ΤΕΙ πλήρους 
απασχόλησης και πάντως για χρονικό διάστημα όχι μεγα¬ 
λύτερο του εξαμήνου. 

8. Οι αμοιβές των μελών ΔΕΠ των Πανεπιστημίων ή ΕΠ 
των ΤΕΙ πλήρους απασχόλησης, που προκύπτουν απάτην 
άσκηση ελευθερίου επαγγέλματος και εισπράττονται μέ¬ 
σω του «Ειδικού Λογαριασμού για την Αξιοποίηση Κονδυ¬ 
λίων του Ιδρύματος», αποτελούν εισόδημα Ζ πηγής και 
υπόκεινται στις φορολογικές ρυθμίσεις των εισοδημάτων 
αυτών. Τα ως άνω μέλη ΔΕΠ ή ΕΠ τηρούν τα προβλεπό¬ 
μενα βιβλία και στοιχεία από τον ΚΒΣ, όπως ισχύει. Για την 
παρακράτηση του ποσοστού της παρ. 8 του άρθρου 2 και 
της παρ. 8 του άρθρου 8 αντίστοιχα του Ν. 2530/97, όπως 
αυτό τροποποιήθηκε από τις διατάξεις του εδαφίου α'της 
παρ. 1 του άρθρου 15του Ν. 2817/2000, εκδίδεται στο τέ¬ 
λος της διαχειριστικής περιόδου στο όνομα του μέλους 
ΔΕΠ των Πανεπιστημίων ή ΕΠ των ΤΕΙ πλήρους απασχό¬ 
λησης βεβαίωση από τον «Ειδικό Λογαριασμό για την 
Αξιοποίηση Κονδυλίωντου Ιδρύματος», η οποία καταχω- 
ρείται στα βιβλία του και αποτελεί το νόμιμο δικαιολογη- 
τικό εξόδων της προβλεπόμενης από τον Ν. 2817/2000 
υποχρεωτικής παρακράτησης. Το ποσό της συγκεκριμέ¬ 
νης δαπάνης εκπίπτει από το καθαρό φορολογητέο εισό¬ 
δημα του μέλους ΔΕΠ ή ΕΠ που προκύπτει από την άσκη¬ 
ση του ελευθέριου επαγγέλματος. 

9. Οι αμοιβές των μελών ΔΕΠ των Πανεπιστημίων ή ΕΠ 
των ΤΕΙ πλήρους απασχόλησης, που προκύπτουν από 
χρηματοδοτούμενα ερευνητικά προγράμματα ή από 
ερευνητικά ινστιτούτα ή κέντρα υπό την εποπτεία της Γ ε¬ 
νικής Γραμματείας Έρευνας και Τεχνολογίας ή υπό την 
εποπτεία άλλων Υπουργείων ή από Ερευνητικά Πανεπι¬ 
στημιακά Ινστιτούτα υπό την εποπτεία ή τη συνεποπτεία 
του ΥΠΕΠΘ και από κάθε είδους έργο, εφ’ όσον δεν εμπί¬ 
πτουν στις διατάξεις της προηγουμένης παραγράφου 8, 
αποτελούν πρόσθετες αμοιβές και εκδίδεται προς τούτο 
σχετική βεβαίωση από τον «Ειδικό Λογαριασμό για την 
Αξιοποίηση Κονδυλίων του Ιδρύματος» για το ποσό που 
προκύπτει μετά την παρακράτηση του αντίστοιχου ποσο¬ 
στού της παρ. 8 του άρθρου 2 και της παρ. 8 του άρθρου 
8 του Ν. 2530/97, όπως αυτό τροποποιήθηκε από τις δια¬ 
τάξεις του εδαφίου α' της παρ. 1 του άρθρου 15 του Ν. 
2817/2000. 

10. Η διαφορά που προκύπτει από τα ήδη καταβληθέ- 
ντα, βάσει των ποσοστών του Ν. 2530/97, ποσά από μέ¬ 
ρους των ως άνω μελών στο οικείο Πανεπιστήμιο ή ΤΕΙ 
συμψηφίζεται με τα οφειλόμενα ποσά, βάσει των διατά¬ 
ξεων του εδαφίου α' της παρ. 1 του άρθρου 15 του Ν. 
2817/2000. Σε περίπτωση που δεν υπάρχει δυνατότητα 
συμψηφισμού (λόγω συνταξιοδότησης, αναστολής καθη¬ 
κόντων κ.λπ.), όπως επίσης και σε περίπτωση πιστωτικής 

διαφοράς, η διαφορά επιστρέφεται στους δικαιούχους 
ατόκως και δηλώνεται ως καθαρό φορολογητέο εισόδη¬ 
μα από τα μέλη ΔΕΠ ή ΕΠ στις αρμόδιες ΔΟΥ σύμφωνα με 
βεβαιώσεις που θα τους χορηγεί ο «Ειδικός Λογαριασμός 
για την Αξιοποίηση Κονδυλίωντου Ιδρύματος». Ο Ειδικός 
Λογαριασμός υποχρεούται να δηλώσει στη Διεύθυνση 
Φορολογίας Εισοδήματος του Υπουργείου Οικονομικών 
(ΚΕΠΥΟ) ως καθαρό φορολογητέο εισόδημα τα ποσά 
που επιστρέφει στα μέλη ΔΕΠ ή ΕΠ σύμφωνα με τα ανω¬ 
τέρω. 

Η ισχύς της απόφασης αυτής αρχίζει δέκα (10) ημέρες 
από τη δημοσίευσή της στην Εφημερίδα της Κυβερνήσε- 
ως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2002 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓ. ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ. 8457/01 (2) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου Δημοσίου Δικαίου «Οργανισμός Παιδι¬ 
κών και Βρεφονηπιακών Σταθμών Δήμου Ηγουμενί¬ 
τσας Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α. Του άρθρου 12 Ν. 2880/2001 (ΦΕΚ 9/τ.Α'/30.1.2001) 
«Πρόγραμμα Πολιτεία για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις». 

β. Του άρθρου 9 του Ν. 2503/1997 (ΦΕΚ107/1997τ.Α’) 
«Διοίκηση ,οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

γ. Του άρθρου 12 του Ν. 1188/1981, όπως αυτό αντικα- 
ταστάθηκε από τις όμοιες του άρθρου 8τουΝ.2 307/1995. 

δ. Του Ν. 1431/1984 (ΦΕΚ 46/τ.Α'/16.4.1984) «Ρύθμιση 
θεμάτων φορέων κοινωνικής πρόνοιας - παιδικής προ¬ 
στασίας και άλλες διατάξεις». 

ε. Του άρθρου 26 Ν. 2819/2000 (ΦΕΚ84/τ.Α'/15.3.2000) 
«Ίδρυση Εταιρείας «Ολυμπιακό Χωριό 2004»,προστασία 
Ολυμπιακών Συμβόλων και Σημάτων και άλλες διατά¬ 
ξεις». 

στ: Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

ζ. Του άρθρου 27 του Ν. 2081/1991, με το οποίο προ¬ 
στέθηκε νέο άρθρο 294 στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

η. Των Π.Δ. των 50/2001 (ΦΕΚ 39/Α75.3.2001) «Καθορι¬ 
σμός των προσόντων διορισμού σε θέσεις φορέων του 
Δημοσίου Τομέα», 3771987 (ΦΕΚ 11/Α'/1987) και 22/1990 
(ΦΕΚ7/Α71990) ,όπως ισχύουν κάθε φορά. 

θ. Των άρθρων 26,198 και203του Δ.Κ.Κ. (Π.Δ. 410/95), 
όπως ισχύουν. 


ι. Του αριθ. 276/85 Π.Δ./τος (ΦΕΚ102/1986 τ.Α’) «Δυνα¬ 
μικότητα και σύνθεση προσωπικού Κρατικών Παιδικών 
Σταθμών», «Ίδρυση Βρεφικών Τμημάτων» και του 
92/1989 Π.Δ./τος (41/1989 τ.Α’) με το οποίο τροποποιή¬ 
θηκε το προηγούμενο ως προς τη δυναμικότητα του ανω¬ 
τέρω Παιδικού Σταθμού. 

ια. Τις αριθμ 2813/3.6.1987 (ΦΕΚ 22/Β71987) δ2β) 
5466/5.12.988 (ΦΕΚ 900/Β71988) αποφάσεις των Υπουρ¬ 
γών Προεδρίας της Κυβέρνησης και Υγείας Πρόνοιας και 
Κοινωνικών Ασφαλίσεων, σχετικά με την αντιστοιχία των 
οργανικών μονάδων διαφορετικής ονομασίας ιδρυμάτων 
κοινωνικής πρόνοιας εποπτευομένων από το Υπουργείο 
Υγείας και Προνοίας προς τις Διευθύνσεις, Τμήματα και 
αυτοτελή γραφεία και τον καθορισμό των κλάδων προϊ¬ 
σταμένων των μονάδων αυτών. 

2. Τη σύμφωνη γνωμοδότηση του Υπηρεσιακού Συμ- 
βουλίουτου άρθρου 8 Ν. 2307/95, όπως διατυπώθηκε στο 
αριθμ. 5/2001 πρακτικό του. 

3. Την αριθ. 191/2001 απόφαση του Δημοτικού Συμβου¬ 
λίου Ηγουμενίτσας και την αριθμ. 2/2001 απόφαση του 
Διοικητικού Συμβουλίου του Νομικού Προσώπου με τις 
οποίες εγκρίθηκε και ψηφίστηκε αντίστοιχα ο Ο.Ε.Υ. του 
άνω Νομικού Προσώπου. 

4. Την αριθ. 20921/19.9.2001 απόφαση του Γενικού 
Γραμματέα Περιφερείας Ηπείρου, «Μεταβίβαση αρμο¬ 
διοτήτων και παροχή εξουσιοδότησης με εντολή Γεν. 
Γραμ. Περιφέρειας στους Διευθυντές Τοπικής Αυτοδιοί¬ 
κησης και Δ/σης» (ΦΕΚ 1271/τ. Β72.10.2001), αποφασί¬ 
ζουμε: 

Εγκρίνουμε τον Οργανισμό Εσωτερικής Υπηρεσίας του 
Ν.Π.Δ.Δ. «Οργανισμός Παιδικών και Βρεφονηπιακών 
Σταθμών Δήμου Ηγουμενίτσας», Νομού Θεσπρωτίας, 
που έχει ως εξής: 

Άρθρο 1 

Διάρθρωση υπηρεσιών 

Οι υπηρεσίες του Οργανισμού Παιδικών και Βρεφονη¬ 
πιακών Σταθμών Δήμου Ηγουμενίτσας λειτουργούν σε 
επίπεδο Διεύθυνσης, σύμφωνα με τη συστατική πράξη 
προσαρμογής του. 

Η Διεύθυνση Παιδικών και Βρεφονηπιακών Σταθμών 
αποτελείται από τα εξής Τμήματα: 

α) Τμήματα Προσχολικής Αγωγής 

β) Τμήματα Διοικητικού - Οικονομικού 

γ) Ταμείο 

Άρθρο 2 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο των Σταθμών και γενικά μεριμνά για 
την εύρυθμη λειτουργία του σύμφωνα με τον ισχύοντα 
κανονισμό. 

Β) Τα Τμήματα Προσχολικής Αγωγής επιμελούνται την 
παροχή σύγχρονης προσχολικής αγωγής στα φιλοξενού¬ 
μενα βρέφη και νήπια σε συνεργασία με το προσωπικό 
των Σταθμών. 

Γ) Το Τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες των 
Σταθμών, καθώς και άλλες συναφείς εργασίες που τους 
αναθέτει το Δ.Σ. του Οργανισμού. 

Δ) Ταμειακή Υπηρεσία 

Οι αρμοδιότητες και τα καθήκοντα της Ταμειακής υπη¬ 
ρεσίας καθορίζονται βασικά από το δημοτικό και κοινοτι¬ 
κό κώδικα (άρθρα223 έως 236) καιτοΒ.Δ. 17/5-15/6/1959 
(άρθρα 45 έως 79). Στους παιδικούς και βρεφονηπιακούς 
σταθμούς τα καθήκοντα αυτά τα ασκεί ο διαχειριστής, ο 
οποίος παράλληλα εκτελεί και τις λοιπές εργασίες διοί¬ 
κησης και διαχείρισης που προβλέπει ο οργανισμός εσω¬ 
τερικής υπηρεσίας και ο κανονισμός λειτουργίας του Νο¬ 
μικού Προσώπου (άρθρο 18 περίπτ. 4 ΚΥΑ Π2β/2827/ 
1997). 

Ειδικότερα, ο διαχειριστής ασκείτο ακόλουθα καθήκο¬ 
ντα: 

α) Βεβαιώνει και εισπράττει τα έσοδα του Νομικού Προ¬ 
σώπου εκδίδοντας τα τριπλότυπα ή γραμμάτια είσπρα¬ 
ξης που προβλέπουν τα άρθρα 54 και 55 του Β.Δ. 17/5- 
15/6/1959 (άρθρο 18 περίπτ. 4 εδάφ. δ’ ΚΥΑ Π2β/2827/ 
1997). 

Τα αποδεικτικά είσπραξης θεωρούνται προηγουμένως 
από τον προϊστάμενο του Νομικού Προσώπου ή, εάν δεν 
υπάρχει προϊστάμενος, από τον πρόεδρο του Δ.Σ. (άρθ. 7 
παρ. 18 Ν. 2307/95, άρθ. 11 παρ. 27 Ν. 2503/97). 

β) Καταρτίζει το σχέδιο του προϋπολογισμού με βάση 
τις οδηγίες του Προέδρου του Διοικητικού Συμβουλίου 
και φροντίζει για την αναμόρφωση του (άρθρο 18 περίπτ. 
4 εδάφ. δ’ ΚΥΑ Π2β/2827/1997). 

γ) Εκδίδε ι και εξοφλεί τα χρηματικά εντάλματα πληρω¬ 
μής με βάση τα νόμιμα κατά περίπτωση δικαιολογητικά 
(άρθρο 18 περίπτ. 4 εδάφ. δ’ ΚΥΑ Π2β/2827/1997). 

δ) Συνυπογράφει με τον Πρόεδρο του Διοικητικού Συμ¬ 
βουλίου ή τον προϊστάμενο του Νομικού Προσώπου τις 
επιταγές για την πληρωμή των δαπανών (άρθρο 18 περί¬ 
πτ. 4 εδάφ. δ’ ΚΥΑ Π 2β/2827/1997). 

ε) Αναλαμβάνει χρήματα από τον τραπεζικό λογαρια¬ 
σμό του Νομικού Προσώπου (άρθρο 232 παρ. 2 Π.Δ. 
410/95). 

στ) Πληρώνει χωρίς χρηματικό ένταλμα τις δαπάνες 
που έχουν υπαχθεί στις διατάξεις του άρθρου 38 του Β.Δ. 
17/5-15/6/1959. 

ζ) Διαχειρίζεται την πάγια προκαταβολή, 
η) Συντάσσει τις μισθοδοτικές καταστάσεις του προσω¬ 
πικού (άρθρο 18 περίπτ. 4 εδάφ. β’ ΚΥΑ Π 2β/2827/1997). 

θ) Μεριμνά για την υποβολή των οικονομικών στοιχείων 
που προβλέπει η παρ. 5 του άρθρου 7 του Ν. 2839/2000 
και η ΚΥΑ 2024530/489/1994 (ΦΕΚ286/Β). 

ι) Υποβάλλει στη Δ.Ο.Υ. τη φορολογική δήλωση και τις 
συγκεντρωτικές καταστάσεις του άρθρου 20 του ΚΒΣ και 
φροντίζει για την έγκαιρη απόδοση των κρατήσεων κα¬ 
θώς και για την εκπλήρωση γενικά των υποχρεώσεων του 
Νομικού Προσώπου προς το Δημόσιο και τους ασφαλι¬ 
στικούς φορείς (άρθρο 18 περίπτ. 4 εδάφ. δ’ ΚΥΑ Π 2β/ 
2827/1997). 

ια) Έχει την ευθύνη της τήρησης και ορθής ενημέρω¬ 
σης των διαχειριστικών και λογιστικών βιβλίων, που προ- 
βλέπονται από τις διατάξεις του άρθρου 63 του Β.Δ. 17/5- 
15/6/1959 και των άρθρων 4 παρ. 3 και 6 του Β.Δ. 542/61 
(άρθρο 18 περίπτ. 4 εδάφ. γ’ ΚΥΑ Π 2β/2827/1997). 

Τα βιβλία που προβλέπονται από τις διατάξεις του Β.Δ. 
542/61 «Περί των τηρητέων υπό των δήμων και κοινοτή¬ 
των βιβλίων και του τύπου αυτών» (ΦΕΚ 136/Α) και του 
Β.Δ. 17/5-15/6/1959, πριν από τη χρήση τους, αριθμού- 
νται, μονογράφονται και θεωρούνται από τον Πρόεδρο 


του Δ.Σ. (άρθρο 11 παρ. 27 Ν. 2503/97, άρθρο 69 Β.Δ. 
17/5-15/6/1959). 

Όλα τα διαχειριστικά βιβλία κλείνουν μετά τη λήξη του 
οικονομικού έτους κατά τον τρόπο που ορίζει η απόφαση 
του Υπουργού Οικονομικών 1018249/281/208 Α/1998 
«Ετήσιο κλείσιμο βιβλίων υπολόγων διαχειριστών» (ΦΕΚ 
159/Β). 

ιβ) Υποβάλλει στο Διοικητικό Συμβούλιο τον ετήσιο απο¬ 
λογισμό (άρθρο 18 περίπτ. 4 εδάφ. στ’ ΚΥΑ Π 
2β/2827/1997). 

ιγ) Εκτελεί κάθε εργασία που αφορά την εκμετάλλευση 
της κινητής και ακίνητης περιουσίας του Νομικού Προ¬ 
σώπου και την αγορά ή μίσθωση ακινήτων που ανήκουν 
σε τρίτους (άρθρο 18 περίπτ. 4 εδάφ. α’ ΚΥΑ Π 2β/ 
2827/1997). 

ιδ) Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεση 
τους καθώς και για τη λοιπή εν γένει περιουσία του Σταθ¬ 
μού, σύμφωνα με τις εκάστοτε αποφάσεις του Διοικητι¬ 
κού Συμβουλίου (άρθρο 18 περίπτ. 4 εδάφ. α’ ΚΥΑ Π 2β/ 
2827/1997). 

ιε) Εκτελεί κάθε άλλη διοικητική ή διαχειριστική εργασία 
του ανατίθενται (άρθρο 18 περίπτ. 4 εδάφ. ζ’ ΚΥΑ Π 
2β/2827/1997). 

Τα καθήκοντα του διαχειριστή, όταν δεν υπηρετεί στο 
Νομικό Πρόσωπο υπάλληλος με αυτή την ειδικότητα ή 
όταν αυτός που υπηρετεί απουσιάζει ή κωλύεται, το ασκεί 
ο διευθυντήςτου σταθμού ή ο υπάλληλος που ορίζει ο Κα¬ 
νονισμός Λειτουργίας ή ο οργανισμός εσωτερικής υπη¬ 
ρεσίας του Νομικού Προσώπου. 

Άρθρο 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς των Σταθμών για την εφαρμογή των σύγ¬ 
χρονων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για τηνεύρυθμη λειτουργία των Σταθ¬ 
μών. 

4. Εισηγείται στο Δ.Σ. του Οργανισμού κάθε θέμα που 
αφορά τη λειτουργία, το προσωπικό, τους γονείς και την 
υλικοτεχνική υποδομή των Σταθμών όπως: 

• Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του 

• το παιδαγωγικό υλικό και τον πάσης φύσεως εξοπλι¬ 
σμό 

• τις απαραίτητες εργασίες για την επισκευή και συ¬ 
ντήρηση των κτιρίων 

• την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στους Σταθμούς. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους, κατόπιν 
συνεννοήσεως μετονΠρόεδροτουΔ.Σ.του Οργανισμού. 

7. Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 

να διασφαλισθεί η εύρυθμη λειτουργία του Οργανισμού 
και η επίτευξη των σκοπών του. 

8. Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του Οργανισμού. 

Άρθρο 4 

Καθήκοντα Προϊσταμένων Τμημάτων Προσχολικής 

Αγωγής (Παιδικών και Βρεφονηπιακών Σταθμών) 

Είναι υπεύθυνοι: 

1. Για την εύρυθμη λειτουργία του Σταθμού (Τμήματος) 
και την τήρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη / νήπια σε συνεργασία με το παιδα¬ 
γωγικό προσωπικό. 

3. Εποπτεύει όλο το προσωπικό του Σταθμού (Τμήμα¬ 
τος) για τη σωστή εκτέλεση των καθηκόντων του. 

4. Εισηγείται στη Διεύθυνση, τις ανάγκες του Σταθμού 
(Τμήματος) σε προσωπικό και πόσης φύσεως εξοπλισμό 
καθώς και την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού, 
γονέων, κατόπιν συνεργασίας με τη Διεύθυνση. 

6. Τηρεί όλα τα απαραίτητα βιβλία. 

Άρθρο 5 

Καθήκοντα Προϊσταμένου Τμήματος Διοικητικού - 
Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό των Σταθμών με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Σύντασσειτις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ.π. του προσωπικού. 

4. Συνεργάζεται με το Διευθυντή για την κατάρτιση του 
προϋπολογισμού - απολογισμού - ισολογισμού. 

5. Τηρεί όλα τα απαραίτητα βιβλία. 

Άρθρο 6 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α’ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ - ΔΙΕΥΘΥΝΤΗ 
Θέσεις: 1 

Βαθμός Β’ - Α’ 

2. ΚΛΑΔΟΣ ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
Θέσεις: 2 

Βαθμός Δ’ - Α’ 

3. ΚΛΑΔΟΣ ΠΕ ΝΗΠΙΑΓΩΓΩΝ 
θέσεις: 7 

Βαθμός Δ’ - Α’ 

4. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: 21 

Βαθμός Δ’ - Α’ 

5. ΚΛΑΔΟΣ : ΠΕ ή ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέσεις: 2 

Βαθμός Δ’ - Α’ 

6. ΚΛΑΔΟΣ : ΤΕ ΠΛΗΡΟΦΟΡΙΚΗΣ ή ΙΕΚ ή ΔΕ 
θέσεις: 2 

Βαθμός Δ’ - Α’ 


7. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις: 2 

Βαθμός Δ’ - Α’ 

8. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις: 2 

Βαθμός Δ’ - Α’ 

9. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις: 4 
Βαθμός Δ’ - Α’ 

10. ΚΛΑΔΟΣ ΔΕ ΟΔΗΓΩΝ 
Θέσεις: 2 

Βαθμός Δ’ - Α’ 

11. ΚΛΑΔΟΣ ΔΕ32 ΜΑΓΕΙΡΩΝ 
Θέσεις: 10 

Βαθμός Δ’ - Α’ 

12. ΚΛΑΔΟΣ ΥΕ1 ΓΕΝΙΚΩΝ ΚΑΘΗΚΟΝΤΩΝ 
Θέσεις: 2 

Βαθμός Ε’ - Β’ 

13. ΚΛΑΔΟΣ ΥΕ16 ΠΡΟΣΩΠIΚΟΥ ΚΑΘΑΡΙΟΤΗΤΑΣ 
Θέσεις: 16 

Βαθμός Ε’ - Β’ 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου ΤΕ9 
Βρεφονηπιοκόμων σύμφωνα με τις διατάξεις του άρθρου 
35 Ν. 2646/1998. 

Οι υπάλληλοι του κλάδου ΤΕ Βρεφονηπιοκομίας που 
μετατάσσονται από τους πρώην ΚΠΣ και ΚΒΣ δύνανται να 
ενταχθούν στον κλάδο ΤΕ Νηπιαγωγών (προσωρινός). 

Β’ ΠΡΟΣΩΠΟΠΑΓΕΙΣ ΘΕΣΕΙΣ 

Προβλέπονται οι παρακάτω προσωποπαγείς θέσεις 
στις οποίες εντάσσεται το προσωπικό που περιήλθε στον 
Οργανισμό από τους επτά (7) Κρατικούς Παιδικούς Σταθ¬ 
μούς με διαπιστωτική πράξη. 

1. ΚΛΑΔΟΣ ΠΕ ΝΗΠΙΑΓΩΓΩΝ 
Θέσεις: 2 

2. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: 13 

3. ΚΛΑΔΟΣ ΔΕ32 ΜΑΓΕΙΡΩΝ - 
Θέσεις: 1 

4. ΚΛΑΔΟΣ ΥΕ ΜΑΓΕΙΡΙΣΣΩΝ 
Θέσεις: 3 

5. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: 11 

Οι παραπάνω προσωποπαγείς θέσεις καταργούνται με 
την αποχώρηση τους από την υπηρεσία. 

Άρθρο 7 

Διευθυντής και Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) και ΤΕ Βρεφο¬ 
νηπιοκομίας ως προϊστάμενοι της Διεύθυνσης του Οργα¬ 
νισμού Παιδικών και Βρεφονηπιακών Σταθμών καθώς και 
τωνΤμημάτων Προσχολικής Αγωγής (Παιδικώνή Βρεφο¬ 
νηπιακών Σταθμών) επιλέγονται από τους κλάδους ΠΕ 
Νηπιαγωγών (προσωρινός), ΤΕ Νηπιαγωγών (προσωρι¬ 
νός), ΤΕ Βρεφονηπιοκομίας και ΤΕ9 Βρεφονηπιοκομίας. 
Ειδικά ο Διευθυντής μπορεί να επιλέγεται, εκτός των πα- 

ραπάνω κλάδων, και από τους κλάδους ΠΕ Καθηγητικών 
ή Παιδαγωγικών Σχολών. 

Μετά την κατάργηση των προσωποπαγών θέσεων προϊ¬ 
στάμενοι των Τμημάτων κρίνονται κατά αποκλειστικότητα 
υπάλληλοι του κλάδου ΤΕ9 Βρεφονηπιοκομίας. 

2. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του κλάδου ΠΕΙ Διοικητικού - 
Οικονομικού, ΤΕ17 Διοικητικού - Λογιστικού, ΔΕ Διοικητι¬ 
κού - Λογιστικού και ΔΕΙ Διοικητικού Λογιστικού. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήμα¬ 
τα γίνεται πάντοτε με απόφαση του Προέδρου του Δ.Σ. 
του Ν.Π.Δ.Δ., ανάλογα με τις ανάγκεςτων υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων, έγκυες γυναίκες, τόπος δια¬ 
μονής κ.λ.π.). 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από 
το αρμόδιο Υπηρεσιακό Συμβούλιο υπάλληλοι αναπλη- 
ρούμενοι σε περίπτωση απουσίας τους ή κωλύματος από 
τον κατά βαθμό αρχαιότερο υπάλληλο της αυτής υπηρε¬ 
σίας. 

Οι αποφάσεις του Προέδρου θα υπόκεινται της έγκρι¬ 
σης του Δ.Σ. του Ν.Π.Δ.Δ. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2002, ο οποίος ενι- 
σχύεται από τους Κ.Α.Π., τροφεία κ.λ.π. ύψους 
180.000.000 δρχ. περίπου εφόσον προσληφθούν όλοι και 
για τα επόμενα έτη το ύψος της δαπάνης δεν μπορεί να 
προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 29 Ιανουάριου 2002 

Με εντολή Γ ενικού Γ ραμματέα Περιφέρειας 
Η Διευθύντρια 

ΑΛΕΞ. ΚΟΣΙΩΡΗ - ΓΕΩΡΓΙΟΥ 


Αριθ.431 (3) 

Σύσταση Νομικού Προσώπου Δημοσίου Δικαίου στο Δήμο 
Ορμύλιας Ν. Χαλκιδικής με την επωνυμία «ΑΘΛΗΤΙΚΟΣ 
ΟΡΓΑΝΙΣΜΟΣ ΔΗΜΟΥ ΟΡΜΥΛΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995. 

2. Τις διατάξειςτου Ν. 2880/2001 Άρθρο 14. 

3. Τηναριθ. 230/2001 απόφαση του Δημοτικού Συμβου¬ 
λίου Ορμύλιας για «Σύσταση Ν.Π.Δ.Δ. στο Δήμο Ορμύ¬ 
λιας για τη διαχείριση της Δημοτικής σημασίας χώρων 
άθλησης, με την επωνυμία «Αθλητικός Οργανισμός Δή¬ 
μου Ορμύλιας». 

4. Την αρ. πρωτ. 5631/26.7.2000 (ΦΕΚ 1339/Β/2000) 
απόφαση του Γ εν. Γ ραμματέα Περιφέρειας Κεντρικής Μα¬ 
κεδονίας «Ορισμός εισηγητών κ.λπ.», αποφασίζουμε: 

ΑΡΘΡΟ 1 
Ίδρυση 

Συνίσταται στο Δήμο Ορμύλιας Δημοτικό Νομικό Πρό¬ 
σωπο Δημοσίου Δικαίου με την επωνυμία «ΑΘΛΗΤΙΚΟΣ 
ΟΡΓΑΝΙΣΜΟΣ ΔΗΜΟΥ ΟΡΜΥΛΙΑΣ» το οποίο διέπεται από 
τις διατάξεις του άρθρου 203 του Π.Δ. 410/1995 και τις 
εκάστοτε ισχύουσες διατάξεις για τα Νομικά Πρόσωπα 
Δημοσίου Δικαίου. Στο Νομικό αυτό Πρόσωπο συγχω¬ 
νεύονται, σύμφωνα με το άρθρο 14 του Ν. 2880/2001 με 
το οποίο προστίθεται το άρθρο 26Α στο Π.Δ. 410/1995 τα 
μέχρι σήμερα λειτουργούντα Νομικά Πρόσωπα με την 
επωνυμία 1) «ΕΘΝΙΚΟ ΣΤΑΔΙΟ ΟΡΜΥΛΙΑΣ» 2) ΓΗΠΕΔΟ 
ΜΕΤΑΜΟΡΦΩΣΗΣ», τα οποία καταργούνται και παύουν 
να υφίστανται πλέον ως αυθύπαρκτα και αυθυπόστατα 
Νομικά Πρόσωπα. Οισκοποίπου υπηρετούσαντα Νομικά 
αυτά Πρόσωπα καλύπτονται ήδη από το νέο αυτό Νομικό 
Πρόσωπο. 

ΑΡΘΡΟ 2 
Σκοποί 

Σκοποί του Νομικού Προσώπου ορίζονται οι κάτωθι: 

1. Αξιοποίηση των εγκαταστάσεων, των υποδομών και 
γενικότερα της κινητής και ακίνητης περιουσίας των ως 
άνω συγχωνευθέντων Νομικών Προσώπων καθώς και 
όλων των υπολοίπων αθλητικών εγκαταστάσεων που ανή¬ 
κουν ήδη στο Δήμο Ορμύλιας και βρίσκονται είτε στην 
έδρα του Δήμου είτε στα Δημοτικά Διαμερίσματα, προς 
όφελος της νεολαίας και γενικότερα των κατοίκων του ευ¬ 
ρύτερου Δήμου Ορμύλιας. Αξιοποίηση επίσης κάθε εγκα¬ 
τάστασης ή άλλου περιουσιακού στοιχείου αποκτήσει 
στο μέλλον το παρόν Νομικό Πρόσωπο. 

2. Συντήρηση και βελτίωση των υφιστάμενων σήμερα 
εγκαταστάσεων. 

3. Επιδίωξη κατασκευής και νέων αθλητικών εγκατα¬ 
στάσεων καθώς και άλλων χώρων άσκησης και ψυχαγω¬ 
γίας στο Δήμο Ορμύλιας. 

4. Υποστήριξη με άλατα μέσα προσπάθειας για την ανά¬ 
πτυξη και την πρόοδο του τοπικού αθλητισμού. 

5. Εκμετάλλευση των εγκαταστάσεων με την παραχώ¬ 
ρηση της χρήσης τους σε φυσικά και Νομικά Πρόσωπα 
έναντι ανταλλάγματος 

6. Δημιουργία οργανωμένου αθλητικού κέντρου με σκο- 

πό την προσέλκυση συλλόγων, σωματείων και εθνικών 
ομάδων (ομαδικών και ατομικών αθλημάτων), για την τέ¬ 
λεση αγώνων και την συστηματική προετοιμασία αυτών. 
Το αθλητικό κέντρο επιδιώκεται να περιλαμβάνει πέραν 
των αθλητικών και άλλες κτιριακές εγκαταστάσεις για τη 
διαμονή, τη διατροφή και γενικότερα την άρτια φιλοξενία 
των αθλητών. 

7. Η διοργάνωση αθλητικών εκδηλώσεων, ομιλιών, επι¬ 
στημονικών συναντήσεων και λοιπών δραστηριοτήτων 
που σχετίζονται με τον αθλητισμό και τη νεολαία. 

8. Η λειτουργία τμημάτων άθλησης που θα απευθύνο¬ 
νται σε συγκεκριμένες ομάδες κατοίκων του ευρύτερου 
Δήμου. 

ΑΡΘΡΟ 3 

Μέσα για την επίτευξη των σκοπών 

Για την επίτευξη των σκοπών αυτών θα χρησιμοποιη¬ 
θούν όλα τα πρόσφορα και ενδεικνυόμενα μέσα, κυρίως 
δε: 

1. Η αξιοποίηση των επιχορηγήσεων, των εν γένει εσό¬ 
δων καθώς και της λοιπής κινητής και ακίνητης περιου¬ 
σίας του. 

2. Η διαχείριση των εγκαταστάσεων κατά τρόπο που να 
εξασφαλίζεται η απρόσκοπτη χρησιμοποίηση τους από 
τους κατοίκους του Δήμου αλλά ταυτόχρονα και η λει¬ 
τουργική και οικονομική τους αυτοτέλεια. 

3. Η σύναψη συμβάσεων κάθε είδους με φυσικά και Νο¬ 
μικά Πρόσωπα για την εξυπηρέτηση των σκοπών του. 

4. Η πρόσληψη προσωπικού, μόνιμου και έκτακτου, για 
τη φύλαξη, συντήρηση και εν γένει αξιοποίηση των εγκα- 
ταστάσεώντου. 

5. Η συμμετοχή, σύμφωνα με το νόμο, σε προγράμμα¬ 
τα, δραστηριότητες και λοιπές δράσεις που συνάδουν και 
εξυπηρετούν τους στόχους του. 

6. Η συνεργασία με φορείς της τοπικής κοινωνίας αλλά 
και με πρόσωπα, φορείς, οργανισμούς και ενώσεις προ¬ 
σώπων πέραν των ορίων του Δήμου που επιδιώκουν τους 
ίδιους σκοπούς ή που δύνανται να εξυπηρετήσουν τους 
σκοπούς του Νομικού Προσώπου. 

ΑΡΘΡΟ 4 

Περιουσία του Νομικού Προσώπου 

Το Νομικό Πρόσωπο διαθέτει ιδία περιουσία η οποία πε¬ 
ριλαμβάνει στην κυριότητα και κάθε άλλο εμπράγματο δι¬ 
καίωμα επί του συνόλου των κινητών και ακίνητων πραγ¬ 
μάτων τα οποία μεταβιβάζονται σύμφωνα με την παρ. 2 
του νέου άρθρου 26Ατου Π.Δ. 410/1995 σ’ αυτό. Η πλή¬ 
ρης απογραφή όλων των κινητών και ακίνητων που περιέ- 
χονται στην κυριότητα του νέου Νομικού Προσώπου θα 
διενεργηθεί εντός εξαμήνου από την έναρξη ισχύος του 
άρθρου 14 παρ. 2 του Ν. 2880/30.1.2001. Είναι επίσης δυ¬ 
νατόν να αποκτήσει στο μέλλον και άλλα περιουσιακά 
στοιχεία από δωρεά, κληρονομιά, κληροδοσία, ανταλλα¬ 
γή, αγορά ή άλλη αιτία σύμφωνα πάντα με τις διατάξεις 
του νόμου περί του τρόπου λειτουργίας των Νομικών 
Προσώπων δημοσίου δικαίου. 

ΑΡΘΡΟ 5 
Πόροι 

Πόρους του Νομικού Προσώπου αποτελούν: 

1. Τα έσοδα που προέρχονται από τις δραστηριότητες 


του καθώς και από τις υπηρεσίες που θα παρέχει σε τρί¬ 
τους. 

2. Πάσης φύσεως χορηγίες, δωρεές, κληροδοτήματα, 
ενισχύσεις και πιστώσεις από φορείς του δημόσιου και 
ιδιωτικού τομέα καθώς και από φυσικά πρόσωπα. 

3. Επιχορηγήσεις απάτην Κεντρική Διοίκηση, την Τοπι¬ 
κή Αυτοδιοίκηση και από φορείς της Ευρωπαϊκής Ένω¬ 
σης ή άλλους εθνικούς ή διεθνείς Οργανισμούς. 

4. Επιχορηγήσεις από το Δήμο Ορμύλιας. 

5. Εισπράξεις από τη διοργάνωση ή από τη συμμετοχή 
σε διάφορες εκδηλώσεις καθώς και έσοδα από την αξιο¬ 
ποίηση της περιουσίας του. 

ΑΡΘΡΟ 6 
Έδρα 

Έδρα του Νομικού Προσώπου ορίζεται ο Δήμος Ορμύ¬ 
λιας και συγκεκριμένα το κτίριο του Δημαρχείου Ορμύ¬ 
λιας. 

ΑΡΘΡΟ 7 

Διοίκηση του Νομικού Προσώπου 

Η διοίκηση του Νομικού Προσώπου ασκείται από το Δι¬ 
οικητικό Συμβούλιο το οποίο εκπροσωπείται νόμιμα ενώ¬ 
πιον παντός Δικαστηρίου, Δημόσιας Αρχής και Υπηρε¬ 
σίας από τον Πρόεδρό του. 

Το Διοικητικό Συμβούλιο είναι επταμελές και αποτελεί- 
ται από τον Δήμαρχο, ως Πρόεδρό του, από τρεις δημοτι¬ 
κούς συμβούλους και από τρεις δημότες ή κατοίκους του 
διευρυμένου Δήμου Ορμύλιας. Οι δημότες ή κάτοικοι που 
συμμετέχουν στο Διοικητικό Συμβούλιο επιλέγονται με¬ 
ταξύ των εχόντων ανάλογη επαγγελματική, κοινωνική ή 
αθλητική δράση ή ειδικές γνώσεις στο χώρο του αθλητι¬ 
σμού. 

Το Διοικητικό Συμβούλιο συνεδριάζει τακτικά μια φορά 
το μήνα και έκτακτα εάν το ζητήσουν εγγράφως τρία του¬ 
λάχιστον μέλη του ή μετά από απόφαση του Δημοτικού 
Συμβουλίου. Οι αποφάσεις του λαμβάνονται με απλή 
πλειοψηφία των παριστάμενων μελών (50%+1). Το Συμ¬ 
βούλιο συνεδριάζει σε απαρτία ότανπαρευρίσκονταιτου¬ 
λάχιστον 5 μέλη του. 

Τα μέλη του Διοικητικού Συμβουλίου ορίζονται με από¬ 
φαση του Δημοτικού Συμβουλίου. Με την ίδια απόφαση 
ορίζονται και τα αναπληρωματικά τους μέλη. 

Ένας έκτων λοιπών μελώντου Διοικητικού Συμβουλίου 
ορίζεται Αντιπρόεδρος και αναπληρώνει τον Πρόεδρο 
όταν αυτός κωλύεται ή απουσιάζει. 

Το Διοικητικό Συμβούλιο δύναται με απόφασή του να 
ορίζει επιτροπές αποτελούμενες από κατοίκους του ευ¬ 
ρύτερου Δήμου, με σκοπό την καλύτερη και αποτελεσμα¬ 
τικότερη λειτουργία του Νομικού Προσώπου. 

ΑΡΘΡΟ 8 

Θητεία του Διοικητικού Συμβουλίου 

Το Διοικητικό Συμβούλιο έχει διετή θητεία και λήγει πά¬ 
ντοτε με την εγκατάσταση του νέου Συμβουλίου. 

ΑΡΘΡΟ 9 

Κανονισμός λειτουργίας 

Με απόφαση του Δημοτικού Συμβουλίου που λαμβάνε- 
ται σύμφωνα με το άρθρο 26Απαρ. 5 του Π.Δ. 410/95 κα¬ 
θορίζεται ο πρότυπος κανονισμός λειτουργίας με βάση 
τον οποίο λειτουργεί και διοικείταιτο Νομικό Πρόσωπο. 

ΑΡΘΡΟ 10 

Το υπηρεσιακό καθεστώς του μόνιμου και του με σχέση 
εργασίας ιδιωτικού δικαίου αορίστου χρόνου προσωπι¬ 
κού των καταργούμενων Νομικών Προσώπων διέπεται 
από την έναρξη ισχύος του άρθρου 14 του νόμου 
2880/30.1.2001 από τις διατάξεις του Α’ καιΓ’ μέρους του 
Ν. 1188/1981. Οι ανωτέρω υπάλληλοι καταλαμβάνουν 
αντίστοιχες θέσεις στον Οργανισμό Εσωτερικής Υπηρε¬ 
σίας του νέου Νομικού Προσώπου, ο οποίος θα εκδοθεί 
στο μέλλον. Αν στον Οργανισμό δεν προβλέπονται αντί¬ 
στοιχες θέσεις, τότε αυτοί καταλαμβάνουν συνιστώμενες 
προσωρινές θέσεις, οι οποίες καταργούνται με την καθ’ 
οιονδήποτε τρόπο έξοδο τους από την υπηρεσία. Το προ¬ 


σωπικό αυτό συνεχίζει να διέπεται από το ασφαλιστικό 
καθεστώς κύριας και επικουρικής ασφάλισης και πρόνοι¬ 
ας που είχε πριν την έναρξη ισχύος του άρθρου Μπαρ. 3 
του Ν. 2880/30.1.2001. 

Από την απόφαση αυτή προκύπτει δαπάνη ύψους 
8.000.000 δραχμών (23.477,62 ΕΥΡΩ) σε βάρος του προ¬ 
ϋπολογισμού του Δήμου οικονομικού έτους 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος,18 Ιανουάριου 2002 

Με εντολή Γενικού Γραμματέα Περιφέρειας 
Ο Γενικός Διευθυντής 
ΔΗΜΟΣΘ. ΣΑΡΗΓΙΑΝΝΗΣ 

